金茂大厦

金茂大厦，又叫金茂大楼，勒拉中华人民共和国上海市浦东新区黄浦江边浪个陆家嘴金融贸易区，楼高有420.5米，是上海第三高个摩天楼。截至2015年，伊勒拉中国大陆个高楼里向排拉第十。箇座大厦1994年开工，1999年造好，造好个辰光，伊是中国第一高楼，世界第三高楼。全楼地上部分有88层，再加上尖塔个楼层，拢总有93层，地下有3层，总面积有27万8707平方米。楼里向有130部电梯搭仔555间客房。

伊由美国芝加哥SOM设计事务所个前任设计合伙人亚德里安·史密斯（Adrian Smith）设计 ，现在是金茂集团个。

 爬楼 
2001年2月18号下半天3点15分，安徽男子韩奇志从金茂大厦4号门正面外墙攀爬大厦，勒拉爬过88层主楼以后，畀警察救下来，吃着15天行政拘留Climbing News , Independent Online 。。后些来，金茂大厦出台防护措施，加强安保，防止有人再爬楼。

2003年10月下午4点多，辽宁男子王欢只用咾一個多钟头，徒手爬到金茂88层个观光平台。

2005年4月25日凌晨4点05分，一名贵州籍男子爬大厦爬到86层个辰光畀消防员救下来。

2007年5月31日，法国男子罗伯特·阿兰·菲力浦（Robert Alain Philippe）穿咾“蜘蛛侠”衣装爬金茂大厦。伊勒拉北京时间14点20分左右从金茂大厦６号门爬到联廊屋顶，接下来开始爬金茂大厦主楼，呒没通知有关部门搭仔金茂大厦个管理人员。爬到88层后，伊反身向下头爬。16点多，伊安全抵达二楼平台。后些来伊畀民警劝下来。伊个行为造成周边大量人员围观、车辆拥堵，金茂大厦88层观光厅也紧急关脱。伊后些来畀警察罚行政拘留5天，依法缩短伊勒拉中国个停留期限，限期出境 。

 参考文献 

 外部链接 

 中国金茂（集团）股份有限公司 

Category:陆家嘴金融贸易区
Category:浦东新区建筑物